
Y Bachzen a foddodd, &c. 






















Y bachgen, y bachgen, ei hoffder yw'r môr, 

Sydd wrthi'n gwneyd llongau hyd wyneb y ddôr; 
Fe grona'r ffrwd loew yn globyn o lyn, 

Er mwyn cael lle cymhwys i nofio'i gwch gwyn, &c. 


Rhyw ddiwrnod mae'n blino ar chware fel hyn, 
Mae'n llosgi ei gychod—mae'n gollwng ei lyn; 
Y llong oedd ei gartref—llun llong ar y ddôr 

A ddenodd y bachgen i fyned i'r môr, &c. 


Ca'dd le; ni bu undyn yn cychwyn erioed 

A'i galon mor lawen, mwy ysgafn ei droed ; 

Fe ga'dd ei ddymuniad ;—nid llong ar y ddôr, 
Ond llong yn llawn hwyliau ar wyneb y mor, &c. 


O'i gartref cychwynodd dan ganu yn llon; 
Ffarweliodd â'i deulu heb ofid i'w fron ; 
Chwibanai wrth fyned a'i gist at y dref, 
Ei fryd oedd mor dawel a glesni y nef, &c. 


Ei fam a ddwys wylai, a chrefai'i ddwy chwaer,— 
“ O aros am flwyddyn,” yn hynod o daer; 

Ond gwenai ei ateb— Y cefnfor i mi, 

Mae” mywyd i mwyach ar wyneb y lli hr 


Fe hwyliodd y llestr, y tonau yn gôr, 

Orweddent yn gysglyd ar waelod y môr; 
'Yr awel oedd ffafriol, a llonydd y gwynt,— 
Ni fynai gofodi gwrthwyneb i'w hynt, &c. 

Caed mordaith gysurus,—dychwelyd yn ol, 
A'r môr oedd a'i wyneb mor wastad a dôl; 

Y bachgen oedd lawen heb feddwl fod brâd 
Ar ddangos ei chilwg cyn gwelai ei wlad, &c. 


Rhyw noson pan oeddynt yn ngolwg y tir, 
Y nefoedd bardduodd ei gwyneb glân clir; 
Y mellt a ymwylltient, a'r daran yn groch 
Ymladdai'n flleinwedd â'r corwynt a'i froch. 


Pa beth ddaw i'w ran ? 
Pa beth ddaw i'w ran ? 
O! boddi, O! boddi 
Yn ymylylan! 


Y tonau ddeffroisant, a'r cerhynt blwng certh, 
Cynddeiriog ddangosai wrhydri ei nerth ; 
Dyruai, ymlafniai, glafoeriai fel lluwch, 

A heriai bob elfen gan godi ei ruwch. 


Pa beth, &c. 


Daeth moryn 'nol moryn, a'r dymhestl yn fflong, 
A lluchiai'n wallgofus ar antur y llong; 

Y bachgen a gofiodd ei fam y pryd hyn,— 
Dychmygodd wel'd goleu ar lechwedd y bryn. 


Pa beth, &c. 


* 


Ar hyn aeth y llestr yn erbyn y graig, 

Ac arni fe wleddai rhwth donau yr aig ; 

Fe geisiwyd ymwared, ond gwael oedd eu rhan, 
Fe foddodd y cyfan yn ymyl y lan! 

Ow! Ow! dad a mam ! 
Ow! Ow! dad a mam! 
Eich bachgen a foddodd 
Yn ymyl y lan! 


Pan wawriodd y boreu, y draethell gerllaw 

A frithwyd â darnau, a'r mor heb ddim braw 

A lyngcodd y dwylaw ; gresynus oedd rhan | 
Y bachgen a foddodd yn ymyl y lan. | 


Ow! Ow! &c, 


Ar wyneb ton gibog daeth corphyn i dir,— 
Ei dad pan ei gwelodd ddolefodd yn hir, 
Ca'dd long a cha'dd fordaith, ond dyma ei ran, 
Fe foddodd y bachgen yn ymyl y lan. 


Ow! Ow! &c, 


Mewn ewyn o amdo ar elor y don, 

Y bachgen a daflwyd yn llonydd ei fron 

Y feisdon oedd esmwyth, a chafodd ei ran, 
Fe foddodd y bachgen yn ymyl y lan. 


Ow! Ow! &c. 


Sawl bachgen o Gymru yn fywiog ei fryd, 
A gollodd ei enaid wrth enill y byd? 

Llong gafodd, a mordaith, ond dyma ei ran, 
Boddi, O! boddi yn ymyl y lan, 


Ow! Ow! dada mam! 
Ow! Ow! dadamam! 
Eich bachgen a foddodd 
Yn ymylylan! 

